Mwadi Mabika

**Mwadi Mabika** (amezaliwa 27 Julai 1976) ni mchezaji wa zamani wa mpira wa kikapu mwenye asili ya Kongo na uraia wa Marekani. Aliwahi kuchaguliwa kuwa mchezaji wa All-Star katika Ligi ya Mpira wa Kikapu ya Wanawake ya Marekani (WNBA). 

## Kazi 
### Kazi ya kitaifa na klabu nchini Zaire/DRC 
Mabika aliiwakilisha Zaire katika Olimpiki ya Majira ya Joto ya mwaka 1996.

Mwaka 2003, alishinda medali ya fedha akiwa na timu ya Jamhuri ya Kidemokrasia ya Kongo katika Michezo ya Afrika.

Mnamo Desemba 2005, aliiwakilisha tena timu ya mpira wa kikapu ya wanawake ya Jamhuri ya Kidemokrasia ya Kongo, iliyojulikana kama Simba Ladies, katika Mashindano ya Wanawake ya FIBA Afrika ya mwaka 2005.

Kwa misimu sita kabla ya kujiunga na WNBA, Mabika aliichezea klabu ya Tourbillon ya mjini Kinshasa.

### WNBA 
Mabika aliletwa Marekani na nyota wa NBA na raia mwenzake wa Zaire, Dikembe Mutombo, ambaye aliomba binafsi ruhusa kwa maafisa wa serikali ya Zaire ili ampeleke nchini humo.

Alijiunga na Los Angeles Sparks katika msimu wa kwanza kabisa wa WNBA mwaka 1997. Mechi yake ya kwanza alicheza tarehe 21 Juni 1997, katika mchezo ambao Sparks ilifungwa 67–57 na New York Liberty. Katika mchezo huo, alirekodi pointi 8, rebounds 5, assist 1 na steals 2. Katika msimu wake wa kwanza, Mabika alicheza michezo 21 kati ya 28 ya timu hiyo, akiwa na wastani wa pointi 6.0 na rebounds 2.6 kwa kila mchezo, huku Sparks ikimaliza msimu kwa rekodi ya ushindi 14 na kushindwa 14 na kushindwa kufuzu kwa mechi za mchujo.

Baada ya msimu wake wa kwanza, Mabika alikuja kuwa mmoja wa wachezaji muhimu wa kikosi cha kwanza cha Sparks kwa karibu muongo mmoja uliofuata. Kuanzia mwaka 1998 hadi 2006, alianza katika takribani asilimia 90 ya michezo aliyocheza kwa Sparks, yaani michezo 269 kati ya 298. Katika kipindi hicho, alikuwa na wastani wa pointi 11.3, rebounds 4.1 na asisti 2.5 kwa kila mchezo, huku akicheza wastani wa dakika 27.8 kwa kila mchezo.

Miaka yake yenye mafanikio zaidi ilikuwa kati ya 2000 na 2002. Katika kipindi hicho, alichaguliwa kuwa miongoni mwa nyota wa ligi mwaka 2000 na 2002, na pia alishinda ubingwa wa WNBA mara mbili mfululizo akiwa na Sparks mwaka 2001 na 2002.

Baada ya kucheza misimu 11 na Sparks, Mabika alisaini kama mchezaji huru na Houston Comets tarehe 20 Februari 2008. Alionesha furaha yake kwa kujiunga na timu hiyo, akisema kuwa baada ya kucheza na timu moja kwa miaka 11, kupata nafasi mpya na timu mpya lilikuwa jambo la kusisimua. Pia alisema alitaka kuleta uzoefu wake wa uongozi na uimara wa kiakili ambao aliamini timu huhitaji ili kufanikiwa.

Msimu wake na Comets ulikuwa wa mwisho kwake katika WNBA, na pia ukawa msimu wa mwisho kwa klabu hiyo, kwani Houston Comets ilisimamisha shughuli zake baada ya msimu wa 2008. Mabika alicheza michezo 20 kati ya 34 ya timu hiyo, akiwa na wastani wa pointi 4.6 na rebounds 1.9 kwa kila mchezo. Comets ilimaliza msimu kwa rekodi ya ushindi 17 na kushindwa 17, na ikashindwa kufuzu kwa mechi za mchujo.

Mechi yake ya mwisho katika WNBA pia ilikuwa mechi ya mwisho kabisa ya Houston Comets kama klabu. Mechi hiyo ilichezwa tarehe 15 Septemba 2008, ambapo Comets iliifunga Sacramento Monarchs kwa pointi 90–81. 

## Maisha Binafsi 
Mabika alisoma biolojia na kemia katika Shule ya Massamba huko Kinshasa.

Mabika alipata uraia wa Marekani mwaka wa 2011. mwaka wa 2011 alijifungua mtoto wa kike aliyeitwa Heliana.

## Marejeo 
Jamii:Waliozaliwa 1976
Jamii:Watu walio hai
Jamii:Wachezaji wa Jamhuri ya Kidemokrasia ya Kongo
Jamii:Wachezaji wa Marekani